Държавен вестник, бр. 50, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  50
средствата, получени от кредитополучатели, не 
се включват в масата на несъстоятелността, а 
се предават на съответните купувачи на кре­
дити от синдика, съразмерно на получените 
от кредитополучателите средства.
(7) Постъпилите по специалната сметка по 
ал. 2 средства за частично или пълно погася­
ване на задълженията се считат за плащане 
в полза на купувача на кредит.
(8) Лицето, обслужващо кредити, пре­
доставя на кредитополучателя справка за 
извършеното плащане и остатъка от задъл­
жението или изпраща на кредитополучателя 
писмо за освобождаване от задължението, в 
които потвърждава получените до момента 
средства. Справката или писмото се предос­
тавят, съответно изпращат, на хартиен или 
друг траен носител.
(9) Когато лице, обслужващо кредити, не 
получава и не държи средства на кредитопо­
лучатели, това се посочва изрично в заявле­
нието по чл. 9.
(10) Когато в държавата членка по произход 
на лицето, обслужващо кредити, е забранено 
да получава и държи средства от кредито­
получатели, лицето не може да извършва 
тази дейност и на територията на Република 
България.
Отнемане на лиценз
Чл. 14. (1) Българската народна банка 
отнема издадения лиценз за извършване на 
дейност по чл. 6, ал. 2, когато лицето, об­
служващо кредити: 
1. не започне да извършва дейност в срок 
12 месеца от датата на издаване на лиценза;
2. изрично се откаже от издадения лиценз;
3. преустанови извършването на дейност 
по обслужване на кредити за срок повече от 
12 месеца;
4. притежава лиценз, който е бил издаден 
въз основа на неверни документи и инфор­
мация;
5. е престанало да отговаря на условията 
за издаване на лиценз;
6. не изпълнява други изисквания по този 
закон и на подзаконовите актове по прила­
гането му;
7. извърши сериозно нарушение или сис­
темно нарушава разпоредбите на този за­
кон, актовете по прилагането му, актовете 
по прилагане на Директива (ЕС) 2021/2167 
на Европейския парламент и на Съвета от 
24 ноември 2021 г. относно лицата, обслуж­
ващи кредити и купувачите на кредити и за 
изменение на директиви 2008/48/ЕО и 2014/17/
ЕС (OВ, L 438/1 от 8 декември 2021 г.), наричана 
по-нататък „Директива (ЕС) 2021/2167“, или 
на законодателството в областта на защитата 
на потребителите;
8. нарушава разпоредбите на Закона за мер­
ките срещу изпирането на пари и на Закона за 
мерките срещу финансирането на тероризма, 
по мотивирано искане от Държавна агенция 
„Национална сигурност“ в случаите по ал. 5.
(2) Българската народна банка може да 
отнеме издадения лиценз за извършване на 
дейност по чл. 6, ал. 2 в случаите, когато 
лице, обслужващо кредити, не е изпълнило 
приложена принудителна административна 
мярка по този закон.
(3) При установяване на нарушения на раз­
дел IV и V, както и на основание ал. 1, т. 7, 
свързани със защита на правата на потреби­
телите, Комисията за защита на потребите­
лите изпраща на Българската народна банка 
мотивирано искане за отнемане на лиценз 
на лице, обслужващо кредити, с приложени 
доказателства към него.
(4) В случаите по ал. 3 Българската народна 
банка може да отнеме издадения лиценз за 
извършване на дейност по чл. 6, ал. 2.
(5) Българската народна банка може да 
отнеме издадения лиценз на лице, обслужващо 
кредити, на основание ал. 1, т. 8 по мотиви­
рано искане на председателя на Държавна 
агенция „Национална сигурност“ с приложени 
доказателства към него.
(6) При отнемане на лиценз на лице, об­
служващо кредити, в съответствие с ал. 1, 2, 
4 и 5 Българската народна банка уведомява 
незабавно за това компетентния орган на 
приемащата държава членка, когато лицето 
извършва дейност в друга държава членка, 
както и компетентния орган на държавата 
членка, в която е предоставен кредитът, ко­
гато тя е различна от приемащата държава 
членка и Република България.
(7) В срок до 7 дни след отнемането на 
лиценза на лицето, обслужващо кредити, 
Българската народна банка отправя искане 
до Агенцията по вписванията за заличаване 
на тази дейност от предмета на дейност на 
съответния търговец в търговския регистър 
и регистъра на юридическите лица с несто­
панска цел.
(8) В срок до един месец от отнемането на 
лиценза лицето, обслужващо кредити, прех­
върля постъпилите по специалната сметка 
по чл. 13 средства на съответните купувачи 
на кредити.
Регистър на лицата, обслужващи кредити
Чл. 15. (1) Получилите лиценз за извършва­
не на дейност по чл. 6, ал. 2 лица се вписват в 
регистър, воден от Българската народна банка.
(2) Регистърът по ал. 1 е публично достъпен 
в електронен вид и се актуализира редовно.
(3) При отнемане на лиценз в съответствие 
с чл. 14 Българската народна банка актуали­
зира незабавно регистъра по ал. 1.
(4) Когато Българската народна банка по­
лучи уведомление от компетентен орган на 
друга държава членка, че е отнет лицензът на